**2021. gada Madonas novada domes vēlēšanas** notika 5. jūnijā 2021. gada Latvijas pašvaldību vēlēšanu laikā. Vēlēšanās Madonas novada domē tika ievelēti 19 deputāti. Vēlēšanās piedalijās 6 kandidātu saraksti, kas kopā sastāvēja no 128 kandidātiem.

Sākotnēji Centrālā vēlēšanu komisija (CVK) 2021. gada 28. maijā bija paziņojusi par vēlēšanu atcelšanu, jo Satversmes tiesas spriedums mainīja vēlēšanu apgabala robežas, iepriekš Rēzeknes novadā iekļauto Varakļānu novadu pievienojot Madonas novadam. Tika plānots, ka vēlēšanas tiks pārceltas uz 2021. gada 11. septembri, taču 1. jūnijā Latvijas Saeima nolēma, ka Varakļānu novads paliks kā neatkarīga pašvaldība, neietekmējot Madonas novada teritorijas robežas, un Madonas novada domes vēlēšanas tomēr notika tām sākotnēji paredzētajā laikā.

Vēlēšanu norise
---------------

Madonas novadā atradās 24 vēlēšanu iecirkņi. Aronas pagastā varēja nobalsot Kusas pamatskolā, Barkavas pagastā varēja nobalsot Barkavas kultūras namā, Bērzaunes pagastā varēja nobalsot Sauleskalna Tautas namā, Cesvaines pagastā varēja nobalsot Kraukļu skolā, Cesvaines pilsētā varēja nobalsot Cesvaines Kultūras namā, Dzelzavas pagastā varēja nobalsot Dzelzavas Kultūras namā, Ērgļu pagastā varēja nobalsot Ērgļu Saieta namā, Jumurdas pagastā varēja nobalsot Jumurdas pagasta pārvaldē, Kalsnavas pagastā varēja nobalsot Jāņukalna Tautas namā (nepieejams cilvēkiem ar kustību traucējumiem) un Kalsnavas Kultūras namā, Lazdonas pagastā varēja nobalsot Lazdonas pagasta pārvaldē, Liezēres pagastā varēja nobalsot Liezēres pamatskolā, Lubānas pilsētā varēja nobalsot Lubānas pilsētas klubā, Ļaudonas pagastā varēja nobalsot Ļaudonas Kultūras namā (nepieejams cilvēkiem ar kustību traucējumiem), Madonas pilsētā varēja nobalsot Madonas Kultūras namā un Madonas Sporta hallē, Mārcienas pagastā varēja nobalsot Mārcienas pagasta pārvaldē (nepieejams cilvēkiem ar kustību traucējumiem), Mētrienas pagastā varēja nobalsot Mētrienas Tautas namā, Ošupes pagastā varēja nobalsot Degumnieku Tautas namā, Praulienas pagastā varēja nobalsot Praulienas pamatskolā un Saikavas Tautas namā, Sarkaņu pagastā varēja nobalsot Sarkaņu pagasta pārvaldē, Sausnējas pagastā varēja nobalsot Ģimenes atbalsta centra "Zīļuks" zālē "Jaunozoliņi" un Vestienas pagastā varēja nobalsot Vestienas pagasta pārvaldē, bet Indrānu pagastā neatradās neviens iecirknis.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan ceturtdienā, 3. jūnijā, no pulksten 16ː00 līdz 20ː00 (LAT), gan arī piektdienā, 4. jūnijā, no pulksten 11ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādus epidemioloģiskās drošības pasākumus, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

Latvijas Televīzijas ziņu raidījuma Panorāma rubrikā "Tautas panorāma" 2021. gada 22. aprīlī tika pārraidīts sižets par Madonas novadu, kurā tika aptaujāti novada iedzīvotāji. Kā lielāko problēmu iedzīvotāji norādīja slikto ceļu stāvokli, kā arī jaunu darbavietu un atbalsta uzņēmējiem trūkumu.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000 cilvēkiem.

Tiesības piedalīties Madonas novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Madonas novada administratīvajā teritorijā 90 dienas pirms vēlēšanu dienas, vai kuriem Madonas administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

Kandidātu saraksti
------------------

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Jaunā Vienotība | 22 | Andrejs Ceļapīters | 1549 | 17,65% | 3 |
| 2 | Vienoti Latvijai | 22 | Ivars Miķelsons | 646 | 7,36% | 1 |
| 3 | Jaunā konservatīvā partija | 19 | Vita Robalte | 762 | 8,68% | 2 |
| 4 | Latvijas Reģionu apvienība, Latvijas Zemnieku savienība | 22 | Agris Lungevičs | 3646 | 41,54% | 8 |
| 5 | Latvijas attīstībai, Izaugsme | 22 | Artūrs Čačka | 901 | 10,26% | 2 |
| 6 | Nacionālā apvienība "Visu Latvijai!"—"Tēvzemei un Brīvībai/LNNK" | 21 | Zigfrīds Gora | 1176 | 13,40% | 3 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts kļuva pieejams pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Agris Lungevičs | Latvijas Reģionu apvienība, Latvijas Zemnieku savienība |
| 2 | Māris Olte |
| 3 | Gunārs Ikaunieks |
| 4 | Rūdolfs Preiss |
| 5 | Aigars Šķēls |
| 6 | Guntis Klikučs |
| 7 | Guntis Ķeveris |
| 8 | Valda Kļaviņa |
| 9 | Andrejs Ceļapīters | Jaunā Vienotība |
| 10 | Kaspars Udrass |
| 11 | Artūrs Grandāns |
| 12 | Zigfrīds Gora | Nacionālā apvienība "Visu Latvijai!"-"Tēvzemei un Brīvībai/LNNK" |
| 13 | Tālis Salenieks |
| 14 | Vilnis Špats |
| 15 | Artūrs Čačka | Latvijas attīstībai, Izaugsme |
| 16 | Andris Dombrovskis |
| 17 | Vita Robalte | Jaunā konservatīvā partija |
| 18 | Sandra Maksimova |
| 19 | Andris Sakne | Vienoti Latvijai |

Atsauces
--------

1. ↑  «CVK atceļ 5. jūnija pašvaldību vēlēšanas Rēzeknes un Madonas novados». *cvk.lv*. CVK. 2021. gada 28. maijā. Skatīts: 2021. gada 28. maijā.
2. ↑  «Pēc ST sprieduma CVK aptur plānotās vēlēšanas Rēzeknes un Madonas novadā». *DELFI*. 2021. gada 28. maijā. Skatīts: 2021. gada 30. maijā.
3. ↑  «Varakļānu novads pagaidām paliks kā atsevišķa pašvaldība». *lsm.lv* (LSM). 2021. gada 1. jūnijā. Skatīts: 2021. gada 1. jūnijā.
4. 1 2  «Madonas novadā pašvaldību vēlēšanas tomēr notiks 5. jūnijā; Rēzeknes un Varakļānu novados – 11. septembrī». *lsm.lv* (LSM). 2021. gada 1. jūnijā. Skatīts: 2021. gada 1. jūnijā.
5. ↑  «PAR VĒLĒŠANU IECIRKŅU ATRAŠANĀS VIETAS MAIŅU». *mana madona*. Madonas novads. 2021. gada 3. februārī. Skatīts: 2021. gada 23. aprīlī.
6. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
7. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
8. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
9. ↑  «PAZIŅOJUMS PAR VĒLĒŠANU IECIRKŅU KOMISIJU LOCEKĻU KANDIDĀTU PIETEIKŠANU PAŠVALDĪBU VĒLĒŠANĀM 2021. GADA 5. JŪNIJĀ». *mana madona*. Madonas novads. 2021. gada 17. martā. Skatīts: 2021. gada 23. aprīlī.
10. ↑  Anda Boša. ««Tautas panorāma»: Madonas novadā vēlas jaunas darba vietas un atbalstu mazajiem uzņēmējiem». *lsm.lv* (LSM), 2021. gada 22. aprīlī. Skatīts: 2021. gada 23. aprīlī.
11. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
12. ↑  Latvijas Reģionu apvienība, Latvijas Zemnieku savienība, aplūkots 2023. gada 23. februārī
13. ↑  Jaunā Vienotība, aplūkots 2023. gada 23. februārī
14. ↑  Nacionālā apvienība "Visu Latvijai!"—"Tēvzemei un Brīvībai/LNNK", aplūkots 2023. gada 23. februārī
15. ↑  Latvijas attīstībai, Izaugsme, aplūkots 2023. gada 23. februārī
16. ↑  Jaunā konservatīvā partija, aplūkots 2023. gada 23. februārī
17. ↑  Vienoti Latvijai, aplūkots 2023. gada 23. februārī

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |